Diari Oficial de la Generalitat Valenciana


Sumari del DOGV 980, del 10-01-1989 (1989/812873)

ORDRE de 15 de desembre de 1988, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una finca situada en el terme de Venta del Moro.
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/12/15/(4)/dof/vci/html**

### Dades del document

Número de DOGV
:   980

Data del DOGV
:   10-01-1989

Secció del DOGV
:   DISPOSICIONS GENERALS

Número del document
:   1989/812873


Data del document
:   15-12-1988

Organisme emissor
:   Conselleria d'Economia i Hisenda

Tipus de document
:   Ordre

Ordre de 15 de desembre de 1988 de la Conselleria d'Economia i Hisenda, per la qual s'acorda l'adquisició per la Generalitat Valenciana, d'una finca situada en el terme de Venta del Moro.  
Dintre les competències que té assignades la Conselleria d'Agricultura i Pesca es troba l?estudi i investigació necessaris per a l?explotació de la terra, amb criteris tècnico-econòmics apropiats segons la seua destinació agrària més idònia, i la realització de les transformacions i millores necessàries per aconseguir la més adequada explotació dels recursos naturals disponibles.  
Tot això fa aconsellable l'adquisició per la Generalitat Valenciana d'una finca situada en el terme de Venta del Moro, ja que la finca proposada per a l'adquisició es troba confrontant amb la forest Casas de Càrcel i Retorno, propietat de la Generalitat Valenciana, amb la qual cosa s'obtindria una extensa superfície que amb l'adequada repoblació evitaria problemes d'erosió.  
Per això, segons estableix l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat Valenciana, i amb els informes i valoracions que consten a l?expedient.  
ORDENE:  
Article primer  
S'acorda l'adquisició mitjançant contractació directa a títol onerós i en virtut de compra-venda, de la finca següent:  
Tros de terra de secà forest llenyes baixes, en terme de Venta del Moro, procedent de la terra de labor denominada La Madroñera. Confronta: nord, finca de Casilla de Moya; sud, finca Loma del Ingeniero; est, finques d'igual procedència que s'adjudicaran a Roberto i Manuel Benito Cárcel i altres; i oest, finques Loma del Ingeniero i Casillas de Moya. Té cinc-centes vint-i-set hectàrees, cinquanta-cinc àrees.  
La finca descrita és propietat del Sr. Antonio Beltràn Martínez i altres, actuant com a apoderats d'ells els Srs. Pedro Sánchez Sánchez, Enrique Haya Càrcel, Luis Pardo Nuévalos i José Pardo Martínez. Figura inscrita al Registre de la Propietat de Requena, llibre 30 de Venta del Moro, foli 113, finca 5188, inscripció 1ª.  
Article segon  
Aquestes finques es troben lliures de càrregues i gravàmens.  
La compra que necessàriament es formalitzarà en escriptura pública, es realitzarà per un preu de dinou milions quatre-centes noranta-nou mil pessetes (99.321.820 PTA).  
Les despeses i impostos que se'n deriven seran abonats per les parts, segons la Llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta Ordre.  
València, 15 de desembre de 1988.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI